# hep gouzout da unan bennak
## Brezhoneg
### Etimologiezh

    Savet diwar an araogenn hep, ar verb gouzout, an araogenn da hag unan bennak.

### Troienn

hep gouzout da unan bennak /Distagadur ?/
* Hep merzout netra.
** Hogen, gant an diegi hag an nec'h rak o rann-galon, e kavis gwelloc'h tec'hout hep gouzout dezho. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 8.)
** E-lec'h ar bilhedoù en devoa bet da ingalañ, e lakajont, hep gouzout dezhañ, un druilhad listennoù eus ar gostezenn enep. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 245.)
** Hep gouzout dezhañ, ar c'hloareg a heje e benn, dizehan, evel diskredik. — (Youenn Drezen, Sizhun ar Breur Arturo, Al Liamm, 1971, p. 39.)
** Se a oa graet hep gouzout din. — (Jules Gros, Le trésor du breton parlé Deuxième Partie, 1970, p. 187.)
** Ar follenn-se, sur a-walc'h, a oa nijet diwar an daol hep gouzout dezhi, aet da guzhat dindan an armel ; ... — (Roparz Hemon, Ho kervel a rin en noz ha marvailhoù all, Al Liamm, 1970, p. 23.)
** Didrouz ec'h eas e-barzh ar sal-se, hep gouzout dezho. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 215.)
** A-sav-taol e hañvalas da Jeffig e oa diskennet ur ouelanenn hep gouzout dezhañ a-dreñv e gein. — (Jakez Konan, Lannevern e kañv ha danevelloù all, Al Liamm, 1980, p. 51.)
** Da gentañ holl, e nac'has groñs an den santel he selaou rak biskoazh n'en doa klevet lavarout e c'hellfe ur verc'h yaouank bezañ diflouret hep gouzout dezhi. — (Langleiz, Romant ar Roue Arzhur/levrenn I : Marzhin, Al Liamm, 1975, p. 20.)
** Ar plac'h yaouank-ma, n'he devoa disfisians ebet, a zentas ouz he magerez, hag a-greiz ma 'z edo gwella oc'h en em zikour, stouet he fenn ganti, ar wreg fall-ma hag he merc'h a grogas en he zreid, a zibradas krenn anezi dioc'h al lestr hag he zaolas er mor hep gouzout da zen ebet. — (G. MILIN, Gwechall-goz e oa..., Kemper, 1924, p. 15.)
** Ha livet e oa war o fenn a-dreñv unan eus an anvioù ken dudius, ken tener a blij d'ar vartoloded : Maris Stella, La Fine Jeannette, Itron-Varia Keloù mat, Reine des Flots, A la Grâce de Dieu... rak, hep gouzout dezhañ, bez' eus ur barzh e kreiz pep den a vor. — (Jarl Priel, Va Zammig Buhez, Al Liamm, 1954, p. 108.)
** En em laeret en doa diouzh al lid-ambroug o vont dre an nor dal, hep gouzout dare d'an aotrou kure. — (Jakez Riou, Geotenn ar Werc'hez ha danevelloù all, Al Liamm, 1957, p. 55.)

#### Stummoù all

* hep goût da unan bennak

#### Troidigezhioù

* galleg : à l'insu de quelqu'un